# Melodifestivalen 2022

Melodifestivalen 2022 (també conegut com a Mello al seu país d’origen) va ser la LXll edició del concurs de música suec. La persona o grup guanyador d’aquest concurs és l’escollit per representar Suècia a l’edició del mateix any a Eurovisió. Melodifestivalen és un concurs produït per SVT, la televisió nacional sueca i té una audiència del 50% de la població sueca. El programa és presentat per Oscar Zia i co-presentat per Farah Abadi. L’any 2022 va guanyar el concurs Cornelia Jakobs amb 146 punts, 70 procedents del vot telefònic i 76 del jurat. La cançó guanyadora va ser Hold Me Closer, escrita per Cornelia Jakobs, Isa Molin i David Zandén i produïda per Freebird Entertainment.

## Participants

A l'edició de LXII de Melodifestivalen s'hi van presentar 28 participants. A diferència d'altres països, per presentar-se a Melodifestivalen ser suec no és un requisit, sempre que hi hagi algun membre de l'equip del participant que ho sigui. Els 28 participants i les seves respectives cançons es diuen:
| | ARTISTES | CANÇONS |
| 1 | Cornelia Jakobs | Hold Me Closer |
| 2 | Anders Bages | Bigger than the universe |
| 3 | Medina | In i dimman |
| 4 | Liamoo | Bluffin |
| 5 | Lancelot Hedman Graaf | Lyckligt salut |
| 6 | Cazzi Opeia | I can’t get enough |
| 7 | Tone Sekelius | My way |
| 8 | John Lundvik | Änglavakt |
| 9 | Browsing Collection | Face in the crowd |
| 10 | Malou Prytz | Bananas |
| 11 | Theoz | Som du vill |
| 12 | Shirley Clamp | Let there be angels |
| 13 | Omar Rudberg | Moving like that |
| 14 | Danne Stråhed | Hallabaloo |
| 15 | Linda Bengtzing | Fyrfaldigt hurra! |
| 16 | Robin Bengtsson | Inocent love |
| 17 | Lisa Miskovsky | Best to come |
| 18 | Niello & Lisa Ajax | Tror du att jag bryr mig |
| 19 | Samira Manners | I want to be loved |
| 20 | Alvaro Estrella | Suave |
| 21 | Faith Kakembo | Freedom |
| 22 | Anna Bergendahl | Higher Power |
| 23 | Lillasyster | Till our days are over |
| 24 | Malin Christin | Synd om dig |
| 25 | Tenori | La stella |
| 26 | Tribe Friday | Shut me up |
| 27 | Angelino | The end |
| 28 | Klara Hammarström | Run to the hills |

## Artista guanyadora

La persona que va guanyar Melodifestivalen 2022 i que per tant, va ser la representant a Eurovisió 2022, va ser Cornelia Jakobs. Anna Cornelia Jakobsdotter Samuelsson, més coneguda com a Cornelia Jakobs va néixer el 9 de març del 1992 (31 anys) a Estocolm, Suècia. És filla de Jakob Samuel i Fia Lönnborn, també suecs. Va ser proclamada guanyadora amb la cançó "Hold Me Closer" escrita per ella mateixa, Isa Molin i David Zandén i produïda per Freebird Entertainment.
Va estudiar a dos instituts especialitzats en música i art, però no va ser fins a 2008 que el seu breu pas per Idol TV li va donar una mica de visibilitat. L'any 2011 va fer el salt a la fama com a membre de la banda Love Generation. Es va presentar a Melodifestivalen 2011 i 2012, però va ser eliminada en les dues ocasions. El 2020 va compondre la cançó "Weight of the World", la banda sonora de la sèrie Björnstad.
Finalment, l'any 2022 va actuar a Melodifestivalen amb "Hold Me Closer". Es va classificar directament a la final i va guanyar el concurs.
Cornelia Jakobs ha publicat les següents cançons:
| CANÇONS | DATA DE PUBLICACIÓ |
| Late Nigth Stories | 2018 |
| All The Gold | 2018 |
| You Love Me | 2018 |
| Animal Island | 2018 |
| Shy Love | 2018 |
| Locked Into You | 2018 |
| Hanging On | 2019 |
| Dream Away | 2020 |
| Weight Of The World | 2020 |
| Hold Me Closer | 2022 |
| Fine | 2022 |
| Rise | 2022 |
| Bloody Mind | 2023 |
| It Takes A Fool To Remain Sane | 2023 |
| I Turn To You | 2023 |
| I Need You Now | 2023 |

## Format del concurs

Hi ha quatre rondes de set participants. Els dos participants que queden primers i segons de cada ronda passen directament a la final. Els que queden tercers i quarts passen a la semifinal. A la semifinal els participants que queden primer, segon, tercer i quart passen a la final. A la final hi ha 12 participants (vuit procedents de les rondes inicials i quatre procedents de la semifinal).
Les tres primeres gales es van celebrar a Avicci Arena i les tres últimes a Friends Arena.

## Procés de votacions

L’Audiència, mitjançant la app Melloappen o la trucada, és qui vota.
A l’hora de votar es creen uns grups per edats formats pels espectadors. Els grups per edats són de: 3-9 anys, 10-15 anys, 16-29 anys, 30-44 anys, 45-59 anys, 60-74 anys, 75-+ anys.
Per cada ronda eliminatòria (les quatre primeres) es fan dues rondes de votacions. L'artista que treu més vots passa directament a la final. A la segona ronda de votacions es pot votar fins a 5 cops per artista i es pot votar als sis artistes restants.
A les 4 primeres rondes només voten els grups per edats. Els grups per edats voten i atorguen 12-10-8-5-3-1 punts als artistes (un total de 39 punts).
A la semifinal es pot votar 5 cops per artista i els grups per edats reparteixen un total de 50 punts (12-10-8-7-6-4-2-1).
A la final es fan dos "rondes de votacions". Es pot votar 5 cops per artista. Un cop els espectadors han votat voten els jurats i comença la segona ronda de votacions.
Es donen 5 nou punts per artista i es tornen a fer unes votacions (sabent que ha votat el jurat).
Vuit grups de jurats internacionals atorguen 58 punts (en total) cada un.
Els reparteixen d'aquesta manera 12-10-8-7-6-5-4-3-2-1. Els espectadors també atorguen 58 punts repartits de la mateixa manera (12-10-8-7-6-5-4-3-2-1).
Aquests punts atorgats es basen en com han estat votant els grups per edats durant la final. L'artista que guanya, guanya Melodifestivalen i és l'escollit per representar Suècia a Eurovisió.

## Referències

* ↑ «Qui va guanyar Melodifestivalen 2022?» (en suec). Metro Mode. [Consulta: 31 octubre 2023].
* ↑ «Qui ha produït i escrit la cançó» (en castellà). Discogs. [Consulta: 31 octubre 2023].
* ↑ «Requisits per presentar-se a Benidormfest» (en castellà). Rtve. [Consulta: 31 octubre 2023].
* ↑ «Els artistes i les seves cançons» (en suec). Aftonbladet. [Consulta: 31 octubre 2023].
* ↑ «Bases del concurs Melodifestivalen» (en suec). Televisió Sueca. [Consulta: 31 octubre 2023].
* ↑ «Qui és Cornelia Jakobs» (en suec). Allas. [Consulta: 31 octubre 2023].
* ↑ «Informació sobre Cornelia Jakobs» (en anglès). ESC plus. [Consulta: 31 octubre 2023].
* 1 2 «Informació format del concurs» (en suec). Televisió Sueca. [Consulta: 31 octubre 2023].
* ↑ «On va tenir lloc Melodifestivalen 2022» (en suec). Mellopedia. [Consulta: 1r novembre 2023].